पुलिस नवौंपल्ट फाइनलमा
पूर्व विजेताद्वय पुलिस र थ्रीस्टार क्लब १६ औं आहा–रारा गोल्डकप फुटबलको फाइनलमा भिड्ने भएका छन् । दुवैले समान चारपल्ट यो प्रतियोगिता जितेका छन् । पोखरा रंगशालामा बिहीबार धरान ११ लाई १–० को झिनो अन्तरले हराउँदै पुलिसले थ्रीस्टारसँगको भेट पक्का गरेको हो ।
लेखनाथ — पूर्व विजेताद्वय पुलिस र थ्रीस्टार क्लब १६ औं आहा–रारा गोल्डकप फुटबलको फाइनलमा भिड्ने भएका छन् । दुवैले समान चारपल्ट यो प्रतियोगिता जितेका छन् । पोखरा रंगशालामा बिहीबार धरान ११ लाई १–० को झिनो अन्तरले हराउँदै पुलिसले थ्रीस्टारसँगको भेट पक्का गरेको हो । पुलिसको जितमा २३ औं मिनेटमा सुमन लामाको एकमात्र पेनाल्टी गोल निर्णायक बन्यो । धरानका रोमन लिम्बूले पुलिसका रवि पासवानलाई पेनाल्टी क्षेत्रमा लडाएपछि रेफ्री सुदीश पाण्डेले पुलिसलाई पेनाल्टीको अवसर दिए । सेकेन्ड बार च्यापेर सुमनले प्रहार गरेको बल रोक्न धरानका गोलकिपर विवश चौधरीले गरेको प्रयास असफल भयो । योसँगै सुमनले प्रतियोगितामा व्यक्तिगत गोलसंख्या ३ पुर्‍याएका छन् । थ्रीस्टारका विश्वास श्रेष्ठको नाममा पनि ३ गोल छ ।पेनाल्टीमा गोल खाएपछि थप छरितो खेल प्रस्तुत गरेको धरानले पुलिसविरुद्ध स्कोर भने गर्न सकेन । दोस्रो हाफमा समेत धरानका खेलाडीले निकै राम्रो खेल प्रस्तुत गरे । थुप्रै अवसर सिर्जना गरेको भए पनि टोली स्कोरिङमा समस्या बेहोर्न पुग्यो । पुलिसका गोलरक्षक शत्रुघन चौधरीले धरानका थुप्रै प्रहार विफल पारिदिए । खेलको २८ औं मिनेटमा धरानका रोमन लिम्बूको फ्रि–किक शत्रुघनले समातेर विफल पारे । वर्तमान राईको लगत्तैको फ्रि–किक पनि उपयोग हुन सकेन । पुलिसका तेज तामाङको कडा प्रहार धरानका विश्वास चौधरीले असफल बनाइदिएका थिए । म्यान अफ द म्याच पुलिसका गोलरक्षक शत्रुघन भए ।खेलपछि प्रतिक्रिया दिँदै पुलिसका प्रशिक्षक अनन्तराज थापाले आºनो रणनीतिअनुसार नै टोलीले खेल जित्न सफल भएको बताए । ‘आर्मीलाई जितेर आएको धरान कमजोर थिएन,’ उनले भने, ‘एकै गोलले जिते पनि जित भनेको जित नै हो ।’ १५ दिनको तयारीमा नै पुलिसले एकपछि अर्को खेल सुधार्दै लगेको उनले बताए । पुलिसले झापा ११ र मनाङ मस्र्याङ्दीलाई हराएको थियो । धरानका म्यानेजर अशोक राईले रेफ्रीको निर्णय सबैले स्विकार गर्नैपर्ने भए पनि पेनाल्टी दिनु चित्तबुझ्दो नभएको प्रतिक्रिया दिए । ‘पेनाल्टी दिन नपर्ने अवस्थामा पनि दिएको सबैले देखेका छन्,’ उनले भने, ‘हामीले पनि केही राम्रा अवसर गुमायौं ।’ सबै युवा खेलाडी भए पनि यतिको खेल प्रदर्शन गर्न सकेकोमा आफू सन्तुष्ट रहेको उनले सुनाए । धरानले युनाइटेड सिक्किम र आर्मीलाई पराजित गरेर सेमिफाइनल तय गरेको थियो ।गोल्डकपमा पुलिस र थ्रीस्टार पहिलोपल्ट फाइनलमा भिड्दै छन् । सहारा क्लबले ०५८ मा क्याराभान गोल्डकप सुरु गरेयता पुलिस नवौंपल्ट फाइनल पुगेको हो । क्याराभानसहित पुलिसले पाँचपल्ट उपाधि जितेको छ । पहिलो संस्करण आºनो पोल्टामा पारेको पुुलिसले छैटौं, सातौं र आठौं संस्करण जितेर उपाधिमा हयाट्रिक गरेको थियो । पछिल्ला सात संस्करणसम्म उपाधिबाट परै बसेको पुलिसले यसपालि भने ‘कमब्याक’ गर्ने अवसर पाएको छ । यसअघि चारपल्ट उपाधि जितेको थ्रीस्टार पाँचौंपल्ट फाइनल पुगेको हो । पाँचौं, नवौं, ११ औं र १३ औं संस्करणमा फाइनल पुगेर सबैपल्ट थ्रीस्टारले उपाधि जितेको थियो । गत शनिबारमात्र थ्रीस्टारले मदन भण्डारी स्मृति इटहरी गोल्डकप जितेर पोखरा आएको हो ।